Protestele din Peru blochează accesul la Machu Picchu. Localnicii sunt nemulțumiți de sistemul nou de vânzare al biletelor, drept pentru care traficul feroviar către ruinele antice din Munții Anzi a fost suspendat de trei zile, iar câțiva turiști au rămas blocați.
Protestele au început de săptămâna trecută și au împiedicat sute de turiștii să ajungă la faimosul obiectiv din Peru. Serviciile feroviare nu funcționează de sâmbătă din cauza temerilor de securitate cum că manifestanții ar putea bloca șinele de cale ferată, conform G4media.
Ministrul Culturii din Peru s-a deplasat, duminică, în regiune, cu scopul de a calma spiritele, dar nu a fost anunțată nicio soluție la grevă.
Temerea localnicilor este că noua platformă electronică de vânzare a biletelor va afecta afacerile locale prin „privatizarea” vânzărilor și că profiturile vor fi direcționate către o singură firmă.
Agențiile responsabile pentru conservarea sitului au avertizat că acest sistem va duce la aglomerație și la vânzarea unui număr prea mare de bilete. Acestea îndeamnă autoritățile să găsească alte metode de a ține sub control numărul turiștilor având în vedere că încă are loc redresarea turismului după sfârșitul pandemiei de Covid-19.
Pe de altă partea, Guvernul afirmă că platforma de bilete, care funcționează din ianuarie, va ține sub control numărul turiștilor. Limita intrărilor este de 4.500 pe zi, fiind în creștere față de 3.800 cât era în 2023.
În acest fel, Peru se confruntă din nou cu o lovitură a turismului. Anul trecut s-a confruntat cu proteste civile în regiunea sudică a Anzilor, zona industrială de cupru.
În septembrie 2023, Peru a închis temporar trei zone din Machu Picchu din cauză că a început să se deterioreze din cauza numărului foarte mare de vizitatori.